ഇരട്ട കൊലപാതക കേസിലെ പ്രതിയെ പൊലീസ് കസ്റ്റഡിയില് വിട്ടു കല്പ്പറ്റ: പനമരം നെല്ലിയമ്ബം ഇരട്ട കൊലപാതക കേസിലെ പ്രതി അര്ജുനെ 2021 സെപ്തംബര് 24 വരെ പൊലീസ് കസ്റ്റഡിയില് വിട്ടു. മാനന്തവാടി ജുഡീഷ്യല് മജിസ്ട്രേറ്റ് കോടതിയുടേതാണ് നടപടി. സെപ്തംബര് 16ന് വ്യാഴാഴ്ചയാണ് പനമരത്തെ വൃദ്ധ ദമ്ബതികളുടെ കൊലപാതകത്തില് അയല്വാസിയായ അര്ജുന് അറസ്റ്റിലായത്. മോഷണ ശ്രമത്തിനിടെയാണ് കൊലപാതകമെന്നാണ് പ്രതി നല്കിയ മൊഴി. വൃദ്ധദമ്ബതികളെ കൊല്ലാന് ഉപയോഗിച്ച കത്തി തെളിവെടുപ്പിനിടെ അര്ജുന്റെ വീട്ടില് നിന്ന് കണ്ടെത്തി. പ്രതിയെ മാനന്തവാടി ഡിവൈഎസ്പിയുടെ നേതൃത്വത്തിലുള്ള അന്വേഷണ സംഘം വിശദമായി ചോദ്യം ചെയ്യും. കൂടുതല് ശാസ്ത്രീയ തെളിവുകള് കണ്ടെത്താനാണ് പൊലീസിന്റെ ശ്രമം. നെല്ലിയമ്ബത്ത് സമീപകാലത്തുണ്ടായ മോഷണ കേസുകളില് അര്ജുന് പങ്കുണ്ടോയെന്നും പോലീസ് അന്വേഷിക്കും.. ഇതിനിടെ പ്രതിയുടെ ദയനീയത വിവരിച്ചുള്ള മാനന്തവാടി സര്ക്കിള് ഇന്സ്പെക്ടര് അബ്ദുല് കരീമിന്റെ ഫേസ് ബുക്ക് പോസ്റ്റ് വിമര്ശനങ്ങള്ക്കിടയാക്കിയിട്ടുണ്ട്.